
Selye János Egyetem

Református Teológiai Kar



A DOKTORANDUSZI TANULMÁNYI PROGRAMOK

SZAKBIZOTTSÁGAINAK SZERVEZETI ÉS MŰKÖDÉSI SZABÁLYZATA

A SELYE JÁNOS EGYETEM REFORMÁTUS TEOLÓGIAI KARÁN

KOMÁROM 2021

A DOKTORANDUSZI TANULMÁNYI PROGRAMOK

SZAKBIZOTTSÁGAINAK SZERVEZETI ÉS MŰKÖDÉSI SZABÁLYZATA

A SELYE JÁNOS EGYETEM REFORMÁTUS TEOLÓGIAI KARÁN

**1.Cikk**

**Belső rendelkezés**

1. A Selye J. Egyetem Református Teológiai Karán (továbbiakban: RTK) doktori tanácsnak nevezett szakbizottság alakult az RTK minden akkreditált doktoranduszi tanulmányi programjaira (továbbiakban: doktori tanács).

2. A doktori tanács működését és hatáskörét a 131/2002-es számú felsőoktatási törvény 54. §-ának, 17. bekezdése határozza meg (továbbiakban: törvény).

3. A doktori tanács tevékenységét szabályozza a

a) törvény,

b) a Selye János Egyetem Tanulmányi Szabályzata (továbbiakban: tanulmányi szabályzat),

c) a Selye János Egyetem Doktoranduszképzésének Általános Alapelvei,

d) az „A doktoranduszi tanulmányi programok szakbizottságainak szervezeti és működési szabályzata a Selye János Egyetem Református Teológiai Karán” (továbbiakban: szervezeti és működési szabályzat).

**2. Cikk**

**A szakbizottság összetétele**

1. A Selye János Egyetem Református Teológiai Kara Tudományos Tanácsának (továbbiakban: tudományos tanács) jóváhagyásával a doktori tanács tagjait a kar dékánja nevezi ki és hívja vissza.

2. A doktori tanács tagjai professzorok, docensek, vendégprofesszorok, illetve képzett gyakorlati szakemberek lehetnek, akik legalább PhD., vagy az azzal egyenértékű korábbi CSc. akadémiai titulussal rendelkeznek.

3. a doktori tanácsnak legalább öt és legfeljebb tíz tagja van. A tagok legalább egyötöde nem a Selye János Egyetem akadémiai közösségének a tagja.

4. a doktori tanács tagjait a dékán öt évre nevezi ki, miután az RTK Tudományos Tanácsa előzetesen jóváhagyta a kinevezésüket.

5. A doktori tanács tagjai elnököt választanak maguk közül, figyelembe véve azt, hogy az elnöki tisztséget csak olyan személy töltheti be, aki az RTK főállású alkalmazottja, szerződésben megállapított heti munkaidővel. A doktori tanács elnökét a dékán nevezi ki.

6. A doktori tanácsban a tagok és az elnök tagsága megszűnik:

a) a kinevezési idő leteltével,

b) lemondással,

c) visszahívással,

d) elhalálozással.

**3. Cikk**

**A doktori tanács hatásköre**

1. A doktori tanács, mint testület, felelős az adott doktoranduszi tanulmányi programok felelősségteljes és szakmailag magas szintű működtetéséért.

2. A doktori tanács feladatai közé tartozik elsősorban:

a) javasolja a dékánnak a doktoranduszi tanulmányi programok felvételi bizottságának összetételét,

b) véleményezi a disszertációs munkák javasolt témáit,

c) meghatározza, összeállítja és jóváhagyja a disszertációs vizsga vizsgatárgyait és témaköreit,

d) elbírálja és jóváhagyja a témavezetők által összeállított doktoranduszi tanulmányi terveket,

e) javasolja a dékánnak a disszertációs vizsgabizottságok összetételét,

f) megtárgyalja és javasolja az egyes disszertációs témákhoz rendelt témavezetőket,

g) dönt a disszertációs munkák védésre történt elfogadásáról,

h) megtárgyalja a doktoranduszok éves értékelését, hiányos teljesítés esetén, a feltételek nem

teljesítése miatt javaslatot tesz a dékánnak a doktorandusz kizárására,

i) megtárgyalja az elkészült disszertációs munkákat, a dékánt írásban tájékoztatja a doktori tanács

álláspontjáról arra vonatkozóan, hogy a disszertációs munka színvonala formai szempontból

megfelel-e a követelményeknek és javasolja-e azt nyilvános védésre bocsátani,

j) javasolja a dékánnak a bírálók személyét, szükség esetén a bírálók személyének megváltoztatását,

k) javasolja a disszertációs védések bizottságainak összetételét,

l) a disszertációs munka védésétől számított legfeljebb 30 napon belül javaslatot tesz a dékánnak az

akadémiai titulus odaítélésre, illetve annak elutasítására, az előírt követelményeinek megfelelően,

m) különösen indokolt esetekben a doktorandusz kérelmére állást foglal a disszertációs munka

témájának vagy a témavezető személyének megváltoztatásával kapcsolatban,

n) véleményt mond az elvégzett tevékenység után odaítélendő kreditek számáról a tanulmányi

program megváltoztatásakor, vagy egyéb más, a törvényben, vagy a tanulmányi szabályzatban előírt

esetekben.

3. A kötelező, kötelezően választható és szabadon választható tantárgyakat és az egyes tevékenységekért járó kreditszámokat a doktoranduszi tanulmányi program leírása tartalmazza, amelynek alapján elismerik a doktoranduszi tanulmányi programot. Amit nem tartalmaz a leírás, azt a doktori tanács elnökének javaslata alapján a doktori tanács hagyja jóvá.

**4. Cikk**

**A doktori tanács elnökének hatásköre**

1. A doktori tanács tevékenységét a doktori tanács elnöke irányítja,

a) képviseli a doktori tanácsot külső fórumokon,

b) irányítja és koordinálja a doktori tanács tevékenységét,

c) összehívja és irányítja a doktori tanács üléseit.

2. Az elnök eljárhat a doktori tanács nevében, főként ezen szervezeti és működési szabályzat 3. Cikk 2. bekezdés „a”- tól „e” pontjaiban foglaltak kérdésében.

**5. Cikk**

**A doktori tanács tagjainak hatásköre**

1. A doktori tanácsi tagság nem helyettesíthető.

2. A doktori tanács minden tagjának joga és kötelessége részt venni a doktori tanács tevékenységében és a doktori tanács ülésein.

**6. Cikk**

**A doktori tanács ülései**

1. A doktori tanács üléseit a doktori tanács elnöke hívja össze. Abban az esetben, ha nincs betöltve a doktori tanács elnöki posztja, vagy nincs jelen a doktori tanács elnöke, a dékánnak jogában áll a doktori tanács elnökét helyettesíteni és irányítani a doktori tanács munkáját, döntéshozatalát. A doktori tanács elnökét helyettesítő dékán nem rendelkezik szavazati joggal. Ebben a doktori tanács határozatképességét a dékán személyétől függetlenül kell megállapítani.

2. A doktori tanács szükség szerint ülésezik, de egy akadémiai évben legalább egyszer. A doktori tanács elnöke köteles összehívni a doktori tanács üléseit, amennyiben arra felkéri a dékán, illetve a dékán által megbízott dékánhelyettes, vagy legalább három tagja a doktori tanácsnak.

3. A doktori tanács akkor határozatképes, ha a teljes taglétszám több mint fele részt vesz az ülésen.

4. Érvényes határozat elfogadásához szükséges az ülésen jelenlévő tagok több mint a felének az egybehangzó szavazata.

5. Tagok javaslatának és a doktori tanács határozatainak elfogadása nyilvános szavazással történik. A doktori tanács dönthet a szavazás módjáról és tarthat titkos szavazást is.

6. A doktori tanács üléséről az elnök által megbízott személy jegyzőkönyvet készít, amely a formai követelményeken kívül más (ülés dátuma, jelenlévők névsora, az ülés programja) tartalmazza a doktori tanács által meghozott döntéseket a tárgyalt kérdésekben. A jegyzőkönyvből minden tag és a dékán kap egy példányt.

7. A doktori tanács az elnök javaslata alapján határozatot fogadhat el „per rollam” szavazással is. Ilyen szavazás esetében a jelenlévők számának a határidőben leadott szavazatok száma minősül.

8. A doktori tanács ülései nem nyilvánosak, a dékán és a dékánhelyettesek azonban részt vehetnek az üléseken tanácskozási joggal.

9. A doktori tanács tarthat online ülést, vagy kombinált – jelenléti és online – ülést is. Az online és a kombinált tanácskozásra ugyanazok a szabályok érvényesek, mint a jelenléti formában megtartott ülésre.

**7. Cikk**

**Záró rendelkezések**

1. Ezen szervezeti és működési szabályzat hatálybalépésével hatályát veszti az RTK-án érvényes vonatkozó korábbi szabályzat.

2. Ez a szervezeti és működési szabályzat a Tudományos Tanács által 2021. október 7-én volt jóváhagyva.

3. A tanulmányi szakok, tanulmányi programok listáját és a doktori tanács tagjainak összetételét az RTK minden akadémiai évben egyszer, aktualizálva teszi közzé.

4. Ez a szervezeti és működési szabályzat a jóváhagyás napjával lép hatályba.

Komáromban, 2021. október 7-én

Doc. ThDr. Somogyi Alfréd, PhD.

Selye János Egyetem Református Teológiai Kara dékánja

a kar Tudományos Tanácsának elnöke